Benoni-botsing eis twee‘n Foto van die toneel. Foto: ER24 Twee mans is Donderdagaand in Benoni aan die Oos-Rand dood toe hul voertuig ŉ vragmotor getref het. Volgens Luyanda Majija, ŉ woordvoerder ER24, het die ongeluk in Modderweg plaasgevind. “Die mans was reeds dood toe paramedici by die toneel opgedaag het,” het sy gesê. “Die mans se liggame moes deur die brandweer uit die wrak gesny word.” Die vragmotorbestuurder het geringe beserings opgedoen. Plaaslike owerhede ondersoek die voorval. Die oorledenes se name is nog nie bekend gemaak nie.